RCL พุ่งซิลลิ่ง! ขานรับกำไรไตรมาส 2 โตกระฉูด 18 เท่าตัวมาที่ 215 ลบ.
RCL พุ่งซิลลิ่ง! ขานรับกำไรไตรมาส 2 โตกระฉูด 18 เท่าตัวมาที่ 215 ลบ.
17 ส.ค. 2563

ผู้สื่อข่าวรายงาน ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 10.37 น. อยู่ที่ระดับ 3.08 บาท บวก 0.40 บาท หรือ 14.93% สูงสุดที่ระดับ 3.08 บาท ต่ำสุดที่ระดับ 3.08 บาท ด้วยมูลค่าการซื้อขาย 2.74 ล้านบาท

โดยราคาหุ้น RCL เปิดเทรดวันนี้ราคาขึ้นแรงจนทำจุดสูงสุดระหว่างวัน (ซีลลิ่ง) หลังบริษัทและบริษัทย่อย ประกาศผลดำเนินงานงวดไตรมาส 2/63 มีกำไรสุทธิ 215.08 ล้านบาท กำไรสุทธิต่อหุ้น 0.26 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 11.21 ล้านบาท กำไรสุทธิต่อหุ้น 0.01 บาท
ทั้งนี้ กลุ่มบริษัท อาร์ ซี แอล ยังคงดำเนินงานการต่าง ๆ อย่างเป็นรูปธรรมต่อเนื่อง เพื่อควบคุมต้นทุนในการดำเนินธุรกิจ ด้วยการเพิ่มประสิทธิภาพในการดำเนินงานการจัดการด้านการขนส่งสินค้า และการจัดการด้านตู้สินค้า ผนวกกับได้ผลในส่วนของค่าใช้จ่ายน้ำมันลดลงร้อยละ 37 ทำให้ต้นทุนการเดินเรือลดลงร้อยละ 13 ส่งผลให้ค่าใช้จ่ายรวมลดลงร้อยละ 13 เมื่อเทียบกับช่วงเดียวกันของปี 2562 เป็นค่าใช้จ่ายรวม 3,654 ล้านบาท